**Doktorski študijski program PRAVO**,

ki ga izvaja Univerza v Ljubljani Pravna fakulteta, Poljanski nasip 2, 1000 Ljubljana, in obsega naslednje module programa:

\* Civilno pravo

\* Delovno pravo in pravo socialne varnosti

\* Ekonomska analiza prava

\* Evropsko pravo

\* Gospodarsko pravo

\* Kazensko pravo

\* Kriminologija

\* Mednarodno pravo

\* Pravna zgodovina

\* Rimsko pravo

\* Teorija prava in države

\* Upravno pravo

\* Ustavno pravo

Več informacij na: <http://www.pf.uni-lj.si/iii-stopnja/> Kontakt: [ursa.zakrajsek@pf.uni-lj.si](mailto:ursa.zakrajsek@pf.uni-lj.si)

**Število vpisnih mest:** 41 – skupaj za državljane RS, državljane članic EU, za Slovence brez slovenskega državljanstva in tujce.

**Trajanje študija:** 4 leta

**Vpisni pogoji:**

V doktorski študijski program se lahko vpiše, kdor je končal:

\* študijski program druge stopnje (bolonjski magisterij);

\* univerzitetni študijski program, sprejet pred 11. 6. 2004;

\* kdor je končal magistrski študijski program, po katerem je pridobil naziv magister znanosti, se mu lahko prizna do 60 kreditnih točk po ECTS iz prvega letnika doktorskega študija in se lahko vpiše v drugi letnik programa doktorskega študija pod pogojem, da pripravi in predloži dispozicijo doktorskega dela;

\* visokošolski strokovni študijski program (sprejet pred 11. 6. 2004) in študijski program za pridobitev specializacije. Navedeni kandidati morajo pred vpisom opraviti študijske obveznosti v obsegu do največ 35 kreditnih točk po ECTS iz študijskega programa druge stopnje Pravo. Študijske obveznosti (nabor predmetov) takim kandidatom določi komisija fakultete, odgovorna za doktorski študij, pri čemer upošteva kandidatovo področje izobrazbe (vrsto programa, ki ga je kandidat zaključil);

\* študijski program, ki izobražuje za poklice, urejene z direktivami EU, ali drug enovit magistrski študijski program, ki je ovrednoten s 300 kreditnimi točkami po ECTS.

Na doktorski študijski program Pravo se lahko vpišejo tudi diplomanti tujih univerz. Enakovrednost predhodno pridobljene izobrazbe v tujini se ugotavlja v postopku priznavanja tujega izobraževanja za nadaljevanje izobraževanja, skladno s predpisi, ki veljajo za Univerzo v Ljubljani.

**Merila za izbiro v primeru omejitve vpisa:**

Pravna fakulteta letno odloča o številu razpisanih mest za doktorski študij.

V primeru omejitve vpisa se pri izbiri kandidatov za vpis upošteva:

\* v obsegu 30 % študijski uspeh na študiju druge stopnje (povprečna ocena in ocena magistrskega dela) oziroma na univerzitetnem študiju po programu, sprejetem pred 11. 6. 2004 (povprečna ocena in ocena diplomskega dela);

\* v obsegu 70 % uspeh pri izbirnem izpitu.

Glede na število primernih kandidatov in mentorjev Komisija za doktorski študij določi omejitev vpisa na posameznem modulu.

**Kraj izvajanja:** Ljubljana, na sedežu Pravne fakultete, Poljanski nasip 2, 1000 Ljubljana

**Način študija:** redni

**Postopki in roki za prijavo na razpis in izvedbo vpisa:**

Rok za prijavo na razpis za vpis v doktorski študij je 21. avgust 2025. Do tega roka morajo kandidati izpolniti in oddati prijavo za vpis v doktorski program in tudi vsa k prijavi zahtevana dokazila elektronsko na spletnem portalu eVŠ.

Prijavi je potrebno priložiti:

1. izpolnjen obrazec B3 Predlog mentorstva na podiplomskem doktorskem študiju s podpisom mentorja,
2. idejni osnutek načrtovane doktorske disertacije,
3. kratek življenjepis,
4. kopijo diplomske listine (dodiplomskega in podiplomskega študija) oz. potrdila o diplomiranju, če listina še ni bila izdana in potrdilo o oceni zaključnega dela ter potrdilo o opravljenih izpitih in povprečni oceni izpitov (dodiplomskega in podiplomskega študija),
5. kandidati, ki so pridobili strokovni ali znanstveni naslov v tujini, pa tudi sklep o priznavanju izobraževanja za namen nadaljevanja izobraževanja na Pravni fakulteti Univerze v Ljubljani.

Za doktorski študij je določen datum informativnega dne 15. maj 2025, ki bo potekal online preko Zoom povezave. Zoom povezava bo objavljena na spletni strani pravne fakultete v maju. Za dodatna pojasnila pa vabimo kandidate, da nam pišejo na e-naslov: [ursa.zakrajsek@pf.uni-lj.si](mailto:ursa.zakrajsek@pf.uni-lj.si).

Kandidatom bodo obvestila v zvezi s prijavno-zbirnim postopkom vročena po zaključenem roku za prijavo, do 19. septembra 2025 v elektronski obliki prek spletnega portala eVŠ. Informativno sporočilo o elektronsko odloženem dokumentu oziroma obvestilu bodo kandidati prejeli na svoj elektronski naslov, ki so ga sporočili ob prijavi. Vpis bo potekal elektronsko in bo zaključen najkasneje do 30. septembra 2025.